‫- ירושלים‬ ‫ה-11 באפריל, 1961 -‬
‫- משפטו של הנאצי אדולף אייכמן -‬
‫כשאדולף אייכמן נמצא אשם על תפקידו בשואה, ‬
‫לפי שיקול הדעת שהנחה את פסיקת בית המשפט‬ ‫אייכמן היה, מכל הבחינות, ‬
‫פיראט.‬
‫הפרקליט הדגיש פיראטיות וסחר בעבדים.‬
‫התובע הכללי מאמין שבמקרה של אייכמן, ‬
‫זה צריך להיות העיקרון המנחה.‬
‫העיקרון המנחה הזה, ‬ ‫שלפיו אויבי האנושות יכולים להיתפס‬
‫ולהישפט על-ידי כל מדינה ללא קשר ללאום‬‫, ‬
‫נקבע על-ידי חוק הפיראטיות הבינלאומי.‬
‫וזה מה שהצדיק ‬ ‫את לכידתו של אדולף אייכמן בארגנטינה‬
‫והעמדתו לדין בישראל על פשעים ‬ ‫שבוצעו באירופה.‬
‫חייבים לטפל באויב האנושות‬
‫כדי שלא ייעשה עוד נזק.‬
‫ב-31 במאי 1962,‬
‫הוא נתלה.‬
‫כיום, אנחנו לא ממש חושבים על פיראטים‬ ‫כאויבי האנושות.‬
‫הם רשעים מגוחכים, כמו קפטן הוק ב "פיטר פן" .‬
‫או פרועים, ‬ ‫כמו ג'ק ספארו ב "שודדי הקאריביים" .‬
‫או אוהבי רום, ‬ ‫ששווק על-ידי מותג קפטן מורגן.‬
‫קפטן?‬ ‫-קפטן!‬
‫אז מדוע הפיראטים הם האויבים המקוריים ‬ ‫של האנושות?‬
‫ולמה איננו זוכרים אותם ככאלה?‬
‫קומו ודכאו את הפיראטים...‬
‫- סדרה תיעודית מקורית של NETFLIX -‬
‫...שהיום הפכו את עולמנו לעולם חסר חוקים.‬
‫הפיראטים פגעו במסחר המתפתח של אמריקה.‬
‫הרום של השדים, ‬ ‫המרכיב העיקרי של מזון הפיראטים‬
‫שפעם השליטו טרור בקריביים.‬
‫כמה דייגים מובטלים פנו לפיראטיות, ‬
‫ולעיתים, נקטו ברצח.‬
‫העסקים שלהם מאוד גדולים עכשיו, ‬
‫כ-50 מיליון פאונד השנה.‬
‫העולם חייב להתאחד כדי לשים קץ לנגע‬
‫של הפיראטיות.‬
‫זכיינים פיראטיים משעשעים מאות ‬ ‫מיליוני אנשים ברחבי העולם.‬
‫אף אחד לא יודע אם או מתי‬ ‫הפיראטים ינסו לתקוף.‬
‫- ימי הפיראטים‬ ‫מוזיאון נמל מיסטיק -‬
‫אני חושבת שפיראט הוא מישהו ששט בים‬ ‫ומחפש אוצר אבוד.‬
‫לחלק מהם יש רטיות.‬
‫לחלק יש רגליים מעץ ולחלק יש חרבות.‬
‫חלק טובים וחלק רעים.‬
‫פיראט רע מנסה לקחת דברים.‬
‫ופיראט טוב מנסה להגן על הדברים.‬
‫והם אוהבים שלל, שזה בעצם אוצר.‬
‫לפעמים הגברים צריכים עזרה, ‬ ‫אז הנשים הפיראטיות מגיעות‬
‫כדי לעזור.‬
‫אני חושבת שאנחנו נמשכים ‬ ‫לתדמית של אנשים שמתפקדים‬
‫מחוץ לסמכות.‬
‫וזה באמת מסביר, לדעתי, ‬
‫את הרומנטיזציה העקבית הרבה‬ ‫של חיי הפיראטים.‬
‫זה מצער שמתברר שזה לא נכון.‬
‫זו המלכה אליזבת שמעניקה תואר אבירות‬ ‫לסר פרנסיס דרייק ב-1581 ‬
‫על כך שהקיף את כדור הארץ והביא עמו אוצר, ‬
‫אוצר ששדד בצורה פיראטית.‬
‫וזו היא שוב עם סר וולטר ראלי, ‬
‫עוד פיראט שהכתירה כאביר.‬
‫הוא הקים מושבה שקרא לה וירג'יניה, ‬ ‫על שמה, המלכה הבתולה.‬
‫המטרה שלה? מפקדה של פיראטים.‬
‫המלכה אליזבת כונתה, למעשה, ‬ ‫ "המלכה הפיראטית"‬
‫והיא העריצה פיראטים.‬
‫היא קראה להם "כלבי הים" שלה‬ ‫על כך שהרחיבו את האימפריה‬
‫ופגעו ביריבים שלה...‬
‫...על-ידי שדידת הספינות שלהם.‬
‫באותה תקופה, ‬ ‫כוחות אירופאיים היו בעימות מתמיד.‬
‫האימפריות שלהם השתנו והתרחבו.‬
‫וכולם העסיקו פיראטים כדי שיגנבו ויבזזו‬ ‫מהאויבים שלהם.‬
‫באירופה, כשהתרחשה פשיטה על הימים, ‬
‫אחת הדרכים שבהן זה נעשה באופן חוקי‬
‫הייתה דרך מכתבי אישור להתקפה ופעולת תגמול.‬
‫פיראטים חשקו במכתבים האלה.‬
‫לפיהם, אפשר היה לשדוד ספינות‬
‫בברכת המדינה.‬
‫ומעולם לא היו יותר ספינות בים.‬
‫זו הייתה תחילתה של הכלכלה הגלובלית שלנו, ‬
‫שהתבססה כמעט כולה על ספנות, ‬
‫שתרמה לחלק גדול של העימות.‬
‫האימפריות האירופיות נלחמו‬
‫על פיסה גדולה יותר של הסחר העולמי.‬
‫בחיפוש אחר סחורות‬
‫כמו תבלינים מאינדונזיה, ‬
‫כותנה מהודו, ‬
‫סוכר מהאיים הקריביים‬
‫ואנשים משועבדים מאפריקה.‬
‫שרידי סירות מהתקופה ההיא‬ ‫מלכלכים את רצפת האוקיינוס כיום.‬
‫וב-1996, התגלתה אחת מרגשת במיוחד‬
‫מול חופי קרוליינה הצפונית, ‬
‫ובמשך שנים עיתונאים עקבו אחר השבתה.‬
‫ספינת הדגל של שחור הזקן, ‬ ‫ "נקמת המלכה אן", ‬
‫נמשתה היום ממעמקי הים מול החוף שלנו.‬
‫ "נקמת המלכה אן" טבעה ‬ ‫מול חוף קרוליינה הצפונית. ‬
‫בופורט הפכה למפורסמת בזכות שחור הזקן, ‬
‫שספינת הדגל ההרוסה שלו מונחת ממש שם.‬
‫דיווחי החדשות האלה לא ציינו‬ ‫שזו הייתה במקור ספינת עבדים, ‬
‫שנקראה "לה קונקורד."‬
‫כששחור הזקן כבש אותה ב-1717,‬
‫היו עליה 455 אפריקניים משועבדים.‬
‫כמעט כולם נמכרו לעבדות, ‬ ‫בזמן ששחור הזקן המשיך בפיראטיות.‬
‫מעט מאוד אנשים דיברו עליה כספינת עבדים‬ ‫שיש לנו עדויות אודותיה.‬
‫לא ניתן להבין את הסחר של אותה תקופה‬ ‫בלי להבין את סחר העבדים, ‬
‫כי עבודת עבדים הייתה מאחורי‬
‫כמעט כל הסחורות שיוצרו ונשלחו ‬ ‫ברחבי האוקיינוס האטלנטי.‬
‫אני חושב שזה עוזר לאנשים‬ ‫לחשוב מחדש על מה שהם יודעים‬
‫על סחר העבדים הטרנסאטלנטי.‬
‫במקרים רבים, ‬
‫כל ספינה יכולה להיחשב כספינת עבדים.‬
‫אבל פיראטים גם באמת סחרו בעבדים.‬
‫באופן כללי, כאשר פיראטים לכדו ספינה‬
‫שהיו עליה אנשים משועבדים, ‬ ‫הם היו לוקחים את האנשים האלה‬
‫ובמקרים רבים מגיעים לאי שבו היו להם קשרים‬
‫ומוכרים אותם לסוחרים מקומיים שם.‬
‫ומשם, הם נמכרו לשווקים ומטעים מקומיים, ‬
‫דבר שגרם לכמה מהפיראטים האלה‬ ‫להיות מתויגים כסוחרי עבדים, ‬
‫למרות שזה לא המונח שאנשים בדרך-כלל‬ ‫משייכים אליהם.‬
‫זוכרים את סר פרנסיס דרייק?‬
‫לפני שהוא היה פיראט ואביר, ‬
‫הוא היה אחד ‬ ‫מסוחרי העבדים הראשונים באנגליה.‬
‫פיראטים היו מעוניינים, בסופו של דבר, ‬ ‫לגרוף רווח גדול ככל האפשר.‬
‫והם עשו זאת‬
‫כדי להשתמש ברווח הזה גם להשגת מעמד.‬
‫כמו אחד הפיראטים המפורסמים ביותר‬ ‫בתרבות הפופולרית היום.‬
‫הרבה אנשים מכירים את המשקה הפופולרי‬ ‫רום קפטן מורגן‬
‫אבל קפטן מורגן הוא בהרבה מובנים ‬ ‫לא רק פיראט, ‬
‫אלא גם סוחר עבדים ובעלים של מטע.‬
‫מורגן התעשר מהיותו פיראט שכיר של אנגליה.‬
‫והוא יכל לבסס את עושרו‬
‫באמצעות הקמת המטעים האלה בג'מייקה.‬
‫היו בבעלותו יותר ממאה אפריקנים משועבדים.‬
‫בערך אותו מספר שהיה ‬ ‫לנשיא ארה"ב תומאס ג'פרסון‬
‫בכל זמן נתון.‬
‫הוא הפך למשמעותי ובולט בחברה הג'מייקנית, ‬
‫וכתוצאה מכך, הפך להיות סגן המושל‬
‫והיו לו קשרי עסקים קרובים ‬ ‫עם הרבה אריסטוקרטים.‬
‫ב-1674, הוענק לו תואר אבירות‬ ‫על-ידי המלך צ'ארלס השני.‬
‫הוא דוגמה טובה מאוד‬
‫למחשבה על פיראטים כאנשים שלא היו‬
‫מנודים, מושחתים ונחושים‬
‫להישאר בקצוות החברה.‬
‫מה שהם רצו, למעשה, ‬
‫היה שילוב בחברה‬
‫ודרך להקים משקי בית בתור אליטות.‬
‫יליד סקוטלנד ויליאם קיד היה פיראט נוסף‬ ‫שהועסק על-ידי אנגליה, ‬
‫שקיבל מינוי ב-1696.‬
‫הוא קיבל מסמכים רשמיים, הוא קיבל אישור, ‬
‫קיבל מינוי מאנגליה לעבוד בשמה.‬
‫והעבודות שניתנו לקפטן קיד היו ‬ ‫כצייד פיראטים.‬
‫הוא הפליג מניו יורק סביב כיף התקווה הטובה‬
‫למדגסקר ולתוך הים האדום והאוקיינוס ההודי, ‬
‫מקום בו פיראטים שדדו את הספינות‬ ‫של חברת הודו המזרחית הבריטית.‬
‫אבל אז קיד החליט שיוכל להרוויח עוד כסף‬
‫כפיראט של ממש, ‬
‫והוא התמקד במה שחשב שיהיה פשיטה רווחית.‬
‫הספינה, למעשה, היתה רשומה ‬ ‫תחת האימפריה המוגולית, ‬
‫כיום הודו, ‬
‫שותפה מסחרית של האנגלים, ‬ ‫בעלת ברית של האנגלית באותה תקופה.‬
‫קפטן קיד בזז את הספינה והשיג משי, ‬ ‫כותנה, סוכר, אופיום‬
‫וברזל, שהיום היה שווה יותר ‬ ‫מ-10 מיליון דולר.‬
‫לא רע בשביל שוד חד-פעמי.‬
‫האנגלים מקבלים הרבה זעם ‬ ‫מהאימפריה המוגולית.‬
‫באמת נמאס להם מהפיראטים האנגליים ‬ ‫באזור הזה, ‬
‫והם רוצים לראות משהו משתנה, ‬ ‫הם רוצים לראות פעולה ממשית‬
‫שננקטת נגד קפטן קיד.‬
‫אז האנגלים תופסים אותו ‬ ‫במסצ'וסטס הקולוניאלית‬
‫ולוקחים אותו ללונדון ‬ ‫כדי להעמיד אותו לדין על פיראטיות.‬
‫ "...הצרה, ההפרעה והנזק של עולם המסחר..."‬
‫אנגליה רצתה להוכיח את הנקודה‬ ‫שהפשע שלו היה כל כך רציני‬
‫שכל מדינה יכלה לעשות את אותו הדבר.‬ ‫זה פשע נתעב, ‬
‫משהו שהיה פשע נגד כל האנושות.‬
‫הוא נמצא אשם.‬
‫וב-1701, השופט גזר עליו‬
‫ "להיתלות עד שימות."‬
‫וזה בדיוק מה שקרה.‬
‫וזה באמת המקרה שבו אנחנו רואים שינוי עצום, ‬
‫כי לפני כן, פיראטים...‬
‫לא גינו אותם בצורה כזאת, ‬ ‫די אפשרו להם לשגשג‬
‫כי הם מילאו תפקיד בהרבה דרכים.‬
‫הוסטיס הומאני ג'נריס זה בלטינית ‬ ‫ "אויבי האנושות כולה" .‬
‫וכך התייחסו הממשלות בעולם החוקי‬
‫לפיראטים מהקריביים בתחילת המאה ה-18.‬
‫זה חלק בלתי מעורער בחוק הבינלאומי.‬
‫שום מדינה לא מכחישה את הזכות‬ ‫של מדינה אחרת לתפוס, ‬
‫לכבוש, לתבוע כל פיראט שהם מוצאים ‬ ‫בים הפתוח.‬
‫אז קפטן קיד הוא דמות חשובה מאוד‬
‫במונחים של התפתחות ‬ ‫סמכות השיפוט האוניברסלית.‬
‫מה שאומר שכל מדינה יכולה לשפוט כל אדם, ‬
‫"ללא קשר למקום שבו התבצע הפשע, ‬
‫ללאום העבריין החשוד או המורשע, ‬
‫או ללאום הקורבן..."‬
‫במשך מאות שנים, זה חל רק ‬ ‫על האויבים המקוריים של האנושות:‬
‫פיראטים.‬
‫ולכן חוק הפיראטיות היה התקדים‬ ‫שבו השתמשו כדי ללכוד, ‬
‫לתבוע ולהוציא להורג את אדולף אייכמן.‬
‫הוא מישהו שביצע פשע‬
‫נגד מכלול האנושות, נגד מכלול הגזע האנושי.‬
‫זה לא היה רק קפטן קיד שהיה לו סוף מר.‬
‫בעשורים הבאים, הייתה עלייה ‬ ‫במספר הפיראטים שעמדו בפני גורל דומה.‬
‫בגלל שב-1713, כוחות אירופיים‬ ‫השיגו שלום לזמן קצר, ‬
‫וממשלות הפסיקו להעסיק פיראטים‬ ‫כדי שיפשטו על ספינות אויב.‬
‫לפתע, רבים מהספנים‬
‫מצאו את עצמם באוקיינוס האטלנטי‬ ‫ללא דרך חוקית להמשיך את הפשיטה, ‬
‫וחלקם המשיכו לבצע פשיטות באופן בלתי חוקי.‬
‫הרבה מלחים סוחרים בתקופה הזאת‬ ‫החליטו גם לחיות כפיראטים, ‬
‫מסיבות פשוטות.‬
‫ראשית, השלל.‬
‫מלח כשיר ממוצע הרוויח כ-25 פאונד בשנה.‬
‫פיראטים יכלו בפשיטה מוצלחת אחת‬ ‫להרוויח פי 40 מהסכום הזה.‬
‫למעשה, חלק מהם הרוויחו אף יותר מזה.‬
‫ואז צצה הבעיה של תרבות מקום העבודה.‬
‫ספינות סוחרים היו ידועות כסביבות עבודה‬ ‫מאוד לא נעימות.‬
‫לקפטנים שלהן הייתה, למעשה, סמכות אוטוקרטית‬ ‫על הצוותים שלהם, ‬
‫וכפי שניתן לצפות, ‬ ‫לפעמים הם השתמשו בסמכות הזאת לרעה.‬
‫- קפטן בארתולומיאו רוברטס‬ ‫חוקת הפיראטים, 1721 -‬
‫עם כמה הגנות משפטיות מתקדמות על העובד.‬
‫ספינה אחת הבטיחה ש"אם אדם יאבד איבר, ‬
‫הוא יקבל 800 דולר כפיצוי."‬
‫במשך כעשור, שגשגה פיראטיות לא חוקית.‬
‫זה היה השיא של "תור הזהב הפיראטי."‬
‫וממשלות לא היו מאושרות מזה.‬
‫פיראטים ממש איימו על סדר המסחר‬ ‫של המדינות האירופאיות.‬
‫וללא היכולת לסחור זו עם זו, ‬
‫המדינות האירופאיות כפי שאנחנו מכירים היום, ‬ ‫לא היו מסוגלות לשרוד.‬
‫אז ממשלות נקטו באמצעים חמורים נגד פיראטים, ‬ ‫שלא נראו קודם, ‬
‫החמירו את החוקים ואת התעמולה נגדם.‬
‫ב-1717, עיתון בריטי פרסם:‬
‫ "הכרזה על דיכוי פיראטים על-ידי המלך", ‬
‫שלפיה הצבא יתפוס כל פיראט, ‬
‫ש "יסרב להיכנע" .‬
‫וכל זה הגביר את העניין הציבורי בפיראטים.‬
‫אז כשהספר "היסטוריה כללית של הפיראטים"‬
‫יצא לאור ב-1724, הוא הפך מיידית לרב-מכר.‬
‫אבל בעוד שהוא התפרסם בתור ספר היסטוריה, ‬
‫רובו היה מפוברק.‬
‫הספר מספר את סיפורו של שחור הזקן‬
‫בערב מותו, עונה על השאלה‬
‫ "האם אשתו ידעה היכן הוא קבר את הכסף שלו."‬
‫הוא ענה ש"אף אחד מלבדו ומהשטן‬ ‫לא ידעו איפה הוא."‬
‫אבל פיראטים כמעט ולא קברו את הכסף שלהם.‬
‫למה שיעשו זאת?‬
‫הם בזבזו אותו, לעיתים קרובות בברים ‬ ‫ובבתי בושת בערי נמל.‬
‫מאה ושישים שנה לאחר מכן, ‬
‫הסיפורים הללו היוו השראה לספר נוסף, ‬ ‫ "אי המטמון."‬
‫והמחבר, רוברט לואיס סטיבנסון, ‬
‫הוסיף תוספות משלו.‬
‫כמו פיראטים ששרים, ‬ ‫ "יו-הו-הו, ובקבוק של רום,"‬
‫או גורמים לאנשים ללכת על קורה‬
‫ומפות אוצר.‬
‫אי המטמון כל כך תפס דורות שלמים‬
‫עד שדיסני הפכה אותו לסרט ב-1950,‬
‫ופרסמה אותו כאירוע היסטורי.‬
‫וולט דיסני כעת מגדיר אבן דרך חדשה‬
‫עם סרט הפעולה החיה הראשון שלו:‬
‫אי המטמון.‬
‫והשחקן רוברט ניוטון החליט‬
‫להגזים בהגיית אות מסוימת באלפבית...‬
‫עוד סרטי פיראטים הגיעו אחריו, ‬
‫שקיבלו את רוב ההשראה מהסגנון הראוותני‬ ‫של "אי המטמון."‬
‫חיכיתי לזה שנים.‬
‫הוק!‬
‫מתרחשת דיסניפיקציה של פיראטיות, ‬
‫שבה פיראטים נראים כקפטן הוק‬
‫ופיטר פן, בעוד שהם הרעים, ‬ ‫אבל הם לא מתעסקים באמת בהרג‬
‫או פגיעה, הטרדה או עינוי של אנשים.‬
‫והחומר המקורי לכל זה‬
‫תיעד רק את מה שנקרא, ‬ ‫ "תור הזהב של הפיראטיות."‬
‫ומכאן התדמית שלנו של פיראטים‬ ‫שקפאה בזמן, ‬
‫למרות שפיראטים קיימים‬
‫מאז שקיימות ספינות בים, ‬
‫כמו פיראטים קדומים של הים התיכון, ‬
‫פיראטים ויקינגים, ‬
‫פיראטים ברבריים‬
‫ואחת הפיראטיות הכי חזקות בעולם, ‬
‫צ'נג אי סאו.‬
‫היא אכפה בקפדנות את החוקה הפיראטית שלה:‬
‫על אונס שבויה, העונש היה מוות.‬
‫במשך 15 שנה בסוף המאה ה-19,‬
‫הפיראטים שלטו בחוף של דרום סין.‬
‫וצ'נג אי סאו פיקדה על צי הפיראטים ‬ ‫הגדול ביותר שתועד אי-פעם.‬
‫יותר מ-1,200 ספינות וכ-70,000 איש.‬
‫היא שלטה ברוב סחר המלח של סין, ‬
‫והשמידה ספינות ממשלה שניסו לעצור בעדה, ‬
‫בעודה מנטרלת את הצבא הסיני ומאיימת ‬ ‫על יכולת המדינה לסחור.‬
‫אין כלל ברור שמבחין‬
‫בין התייחסות לפיראטים כשודדים קטנים, ‬
‫כמו קבוצה קטנה של גנבים בים הפתוח, ‬
‫ופיראטים כשולטים באימפריות ‬ ‫או צבאות נרחבים.‬
‫ודי קשה לומר, למעשה, איפה מסתיים הפיראט‬
‫ואיפה מתחילה הקהילה הפוליטית המאורגנת שלך.‬
‫כשצ'נג אי סאו החליטה להיכנע לבסוף, ‬
‫הממשלה הסינית התייחסה אליה כאל אומה.‬
‫הם ערכו משא ומתן על עסקה, ‬ ‫שאפשרה לרוב הפיראטים שלה‬
‫להפוך לבכירים בצבא או להשתקע על אדמה.‬
‫וצ'נג אי סאו לא קיבלה עונש כלל.‬
‫פיראט שקיבל יחס כזה הוא דבר‬ ‫שהיה נחשב היום כאבסורד.‬
‫העולם השתנה מאז.‬
‫הגבולות קבועים ברובם והסדר הבינלאומי נשמר‬
‫באמצעות חוקים, אמנות ומסחר.‬
‫ספנות היא עדיין עמוד השדרה ‬ ‫של הכלכלה הגלובלית שלנו.‬
‫תשעים אחוז מהסחורה הנסחרת באופן בינלאומי‬ ‫מועברת דרך הים.‬
‫הערך הכולל של הסחורות האלה‬ ‫הוא גדול פי יותר מ-2,000‬
‫מזה שהיה בתקופת צ'נג אי סאו.‬
‫והן לא מועברות יותר על סיפונים‬ ‫של סירות מפרש מעץ, ‬
‫אלא במכולות שמוערמות ‬ ‫על ספינות תובלה ענקיות, ‬
‫שהרבה יותר קשה לשדוד.‬
‫והשלל הכי מבוקש בימים אלה‬
‫אינו זהב, כסף או תבלינים, ‬
‫אלא נפט...‬
‫אם המחיר גבוה מספיק.‬
‫ב-2013, פיראטים חטפו 13 ספינות נפט‬ ‫במערב אפריקה.‬
‫אבל כשמחירי הנפט צנחו‬ ‫בשנה שלאחר מכן, ‬
‫הם עברו לאסטרטגיה אחרת.‬
‫במקום להתמקד במטען של הספינה, ‬ ‫להתמקד בצוות של הספינה.‬
‫אנחנו לוקחים חטיפה עבור כופר‬ ‫קצת יותר ברצינות‬
‫בגלל הפגיעה האנושית.‬
‫בדיוק כמו פיראטים מן העבר, ‬ ‫לפיראטים האלה יש קורבנות.‬
‫רק שהיום, אנחנו יכולים לשמוע ‬ ‫את הדיווחים האלה ישירות מהמקור.‬
‫בבקשה, מעומק לבכם, ‬ ‫פתחו את הלב כדי לעזור לנו, ‬
‫אנו זקוקים לעזרה.‬
‫הם חשבו שאולי אני ממשפחה מאוד עשירה, ‬
‫והם הכו...‬
‫- בן ערובה במשך שלוש שנים ושבעה חודשים -‬
‫...הם קשרו לי את הידיים מאחור.‬
‫מה שחווינו...‬
‫- הוחזק בשבי חודשיים -‬
‫...אני לא חושב שמישהו יכול לדמיין.‬
‫כך נראית פיראטיות היום ברחבי העולם.‬
‫היא נוטה להתלקח במקומות, ‬
‫שבהם הסדר הלאומי או הבינלאומי מתמוטט.‬
‫כמו בסומליה, מדינה שנמצאת באנרכיה‬
‫ובה זינקה הפיראטיות מ-2007 עד 2012.‬
‫או בוונצואלה כיום, שיש בה גידול בפיראטיות‬
‫מאז שהכלכלה שלה החלה לקרוס ב-2014.‬
‫למדינה יש פחות יכולת לשלוט‬ ‫במרחב הימי שלה‬
‫כשהיא ממוקדת במשבר שמתרחש בגבולותיה.‬
‫פיראטים לא צצים משום מקום.‬
‫יש מבנים מסוימים במקום, ‬ ‫שבמקרים מסוימים מסייעים‬
‫או במקרים אחרים מצריכים‬ ‫את הרעיון שלפיו אנשים‬
‫שפועלים מחוץ למבנים הקיימים האלה, ‬
‫ירבו בפעילות לא חוקית.‬
‫בדיוק כמו פיראטים לפני מאות שנים, ‬
‫אנשים מונעים לפיראטיות היום מסיבות פשוטות.‬
‫היעדר אלטרנטיבות כלכליות מעשיות‬ ‫עבור פיראטים לעתיד‬
‫וגישה לתקיפת כלי שיט.‬
‫אבל הפיראטים של היום לא מצטיירים‬ ‫כנוכלים בעלי אופי רומנטי בהוליווד.‬
‫הם פושעים נואשים.‬
‫כמו בסרט הזה שמועמד לאוסקר, ‬
‫שמבוסס על הסיפור האמיתי של פיראטים סומליים‬
‫שלקחו ספינה אמריקאית כבת ערובה ב-2009.‬
‫פיראטים היום גם כבר לא נכנסים ויוצאים‬ ‫מהחברה הגבוהה.‬
‫אז במונחים של למה אנחנו כאן ופיראטים שם?‬
‫הם בצד הלא נכון של ההיסטוריה.‬
‫מבחינה פוליטית, המדינות המתורבתות‬
‫שיוצרות את העולם של היום, ‬ ‫יצאו כשידן על העליונה.‬
‫בעיקר בגלל שהמדינות האלה ‬ ‫כל כך הצליחו במשהו ברברי:‬
‫סחר בעבדים.‬
‫באמצע המאה ה-18, ‬ ‫פיראטים פשוט לא יכלו להתחרות‬
‫מאחר והסחר בעבדים הפך לתעשייתי יותר, ‬
‫והובילו מליוני אפריקנים ‬ ‫לקולוניות אירופאיות באמריקה, ‬
‫שם עבודתם יצרה עושר גדול, ‬
‫שגיבש את הדומיננטיות הגלובלית‬ ‫של הכוחות האירופיים ובסופו של דבר, ‬
‫של ארצות הברית.‬
‫כשארה"ב, לבסוף, אסרה על הסחר בעבדים‬ ‫בתחילת המאה ה-19,‬
‫היא העבירה חוק שלפיו כל אזרח‬ ‫"שמעורב בסחר בעבדים, ‬
‫ייחשב כפיראט" ו"ימות בייסורים."‬
‫אבל רק סוחר עבדים אחד בלבד‬ ‫הוצא להורג על-ידי מדינה מערבית:‬
‫נת'ניאל גורדון, שהורשע בפיראטיות ב-1862.‬
‫להיות פיראט הוא תווית שלאורך ההיסטוריה, ‬
‫נתת ליריבים או לאויבים שלך‬
‫כדי לרמוז על כך שמה שהם עושים‬ ‫הוא לא חוקי, ‬
‫בעוד מה שאתה עושה הוא חוקי לגמרי.‬
‫פיראטים היו חלק חשוב בהיסטוריה.‬
‫הם פשוט לא החלק בהיסטוריה‬ ‫שאנחנו נוטים לחשוב שהם.‬